ai4bharat/Pralekha huggingface dataset:
பெட்ரோலியம் மற்றம் இயற்கை எரிவாயு அமைச்சகம்
சமையல் எரிவாயு சிலிண்டர்களின் விநியோகம் மற்றும் பிரதமர் உஜ்வால யோஜனா பயனாளிகளுக்கு இலவச சிலிண்டர்களை வழங்குவது குறித்து திரு தர்மேந்திர பிரதான் ஆலோசனை
கோவிட்-19 தொற்றால் பொது முடக்கம் அமலில் உள்ள நிலையில், மாவட்டங்களில் சமையல் எரிவாயு சிலிண்டர்கள் விநியோகிக்கப்படுவதை மதிப்பிடுவதற்காக, மத்திய பெட்ரோலிய மற்றும் இயற்கை எரிவாயு அமைச்சர் திரு தர்மேந்திர பிரதான் இன்று எண்ணெய் சந்தைப்படுத்தல் நிறுவனங்களின் நூற்றுக்கணக்கான மாவட்ட அதிகாரிகளுடன் உரையாடினார்.
இணைய மாநாட்டின் மூலம் தொடர்பு கொண்ட திரு பிரதான், பயனாளிகளுக்கு பிரதான் மந்திரி கரிப் கல்யாண் யோஜனா திட்டத்தை தடையின்றி செயல்படுத்துவதை உறுதி செய்ய அறிவுறுத்தினார்.
ஊரடங்கு உத்தரவு அமலில் உள்ள போதிலும், தற்போது 15 துறைமுகங்கள், 195 சமையல் எரிவாயு ஆலைகள் மற்றும் அதற்கான போக்குவரத்தும் தினமும் செயல்பட்டு வருவதாகவும், இதனால் நாட்டில் சமையல் எரிவாயு பொருட்கள் தங்கு தடையின்றி வழங்கப்படுவதை உறுதி செய்வதாகவும் அமைச்சர் தெரிவித்தார்.
ஏப்ரல் 5 ஆம் தேதி இரவு 9 மணிக்கு 9 நிமிடங்கள் மெழுகுவர்த்தி / டார்ச் / கைபேசியில் ஒளி எழுப்ப வைப்பதன் மூலம் தேசத்தின் ஒற்றுமையை வெளிப்படுத்தி, பிரதமரின் வேண்டுகோளுக்கு அதிகபட்ச ஆதரவை தெரிவிக்குமாறு அனைத்து மாவட்ட அதிகாரிகளையும் அறிவுறுத்தினார்.
பிரதமர் உஜ்வாலா யோஜனா பயனாளிகளுக்கு அரசாங்கம் அறிவித்த நிவாரணப் தொகை குறித்தும் மாவட்ட அதிகாரிகள் விளம்பரப்படுத்தி வருகின்றனர்.
•••••••••••••••
(Visitor Counter : 107
அறிவியல் மற்றும் தொழில்நுட்பத்துறை
விண்வெளியில் முக்கிய வானிலை நிகழ்வுகளின் போது தகவல் தொடர்பு நேவிகேஷன் முறைகளை பாதிக்கின்ற அயனி மண்டல ஒழுங்கின்மைகளை விஞ்ஞானிகள் கண்டறிந்துள்ளனர்
காந்த பூமத்திய ரேகை பகுதிக்கு மேல், பூமியின் காந்த அலைகள் கிட்டத்தட்ட படுக்கைவாட்டில் இருக்கின்றன. இதன் காரணமாக பூமத்திய ரேகை அயனி மண்டலம் பல்வகையான பிளாஸ்மா நிலையற்ற தன்மைக்கான படுக்கையாக உள்ளது. இதனால் பிளாஸ்மா இடையூறுகளும், ஒழுங்கின்மையும் ஏற்படுகின்றன. இந்த பிளாஸ்மா ஒழுங்கின்மை காரணமாக, தகவல் தொடர்பு மற்றும் நேவிகேஷன் முறைகளில் பல தீவிரமான பிரச்னைகள் ஏற்படுகின்றன. இதனால் கண்காணிப்பு செயல்பாடுகளில் குறுக்கீடுகள் ஏற்படுகின்றன. விமானங்கள், ஏவுகணைகள், செயற்கைக் கோள்கள் ஆகியவற்றைத் தொடர்ந்து கண்காணிப்பது; அவற்றில் ஏற்படும் இடையூறுகளைக் கண்டறிவது ஆகியவற்றிலும் பிரச்னைகள் ஏற்படுகின்றன.
இந்தியாவில் விண்வெளியில் ஏற்படும் வானிலை சூறாவளி குறித்து பல கருவி அடிப்படையிலான அயனி மண்டல ஆய்வை, மத்திய அறிவியல் தொழில்நுட்ப துறையின் கீழ் செயல்படும் தன்னாட்சி அமைப்பான இந்திய புவி காந்தவியல் கழகத்தின் அறிவியலாளர்கள் மேற்கொண்டனர். புவி காந்தப் புயல் உருவாகத் தொடங்கும் நேரத்தைப் பொறுத்து, இந்தப் புவி காந்தப் புயலினால் ஜிபிஎஸ் கிளர்ச்சிகள் வெகுவாகப் பாதிக்கப்படுகின்றன என்றும், பூமத்திய ரேகை பகுதி பரவல் ஒழுங்கின்மை  பாதிக்கப்படுகின்றன என்றும் இந்த ஆய்வில் கண்டறியப்பட்டுள்ளது.
F மண்டல பிளாஸ்மா ஒழுங்கின்மையினால் ஏற்படும் பூமத்திய ரேகை பகுதி பரவல் ESF என்பது மிகவும் சிக்கலான ஒரு அம்சமாகும். மின்னணு, அயனி கிளர்ச்சிகள், மின் புலங்கள் ஆகியவற்றிலும் அதிக அளவிலான ஒழுங்கின்மையை இவை ஏற்படுத்தும். VHF GPF ரிசீவர்களில் அயனி மண்டலத்தில் இருந்து ரேடியோ அலைகள் பயணிக்கும்போது, அயனி மண்டல கிளர்ச்சியையும் இவை உருவாக்குகின்றன.
மேலும் விவரங்களுக்கு : https://pib.gov.in/PressReleasePage.aspx?PRID=1633389
(Visitor Counter : 194
உள்துறை அமைச்சகம்
நாட்டில் தடை செய்யப்பட்ட அமைப்புகள்
சட்டவிரோத நடவடிக்கைகள் ச் சட்டம், 1967, முதல் அட்டவணையில், நாட்டில் உள்ள 42 தீவிரவாத அமைப்புகள் சேர்க்கப்பட்டிருப்பதுடன், இவற்றில் 13 அமைப்புகள் சட்டவிரோத அமைப்புகளாக அறிவிக்கப்பட்டுள்ளன. இந்தச் சட்டத்தின் நான்காவது அட்டவணையின்படி, இதுவரை, 31 தனிநபர்கள், தீவிரவாதிகளாக அறிவிக்கப்பட்டுள்ளனர். மத்திய- மாநில அரசுகளின் சட்ட அமலாக்க அமைப்புகள், இதுபோன்ற அமைப்புகள் / தனிநபர்களின் நடவடிக்கைகளைத் தொடர்ந்து கண்காணித்து, சட்டத்தின்படி அவற்றின்மீது உரிய நடவடிக்கை எடுத்து வருகின்றன.
தடை செய்யப்பட்ட அமைப்புகளின் தலைவர்கள்/உறுப்பினர்கள், வேறு பெயர்களில் மீண்டும் ஒன்று சேருவதற்கான வாய்ப்புகளைக் குறைக்கும் விதமாக, தனிநபர்களை தீவிரவாதிகளாக அறிவிப்பதற்கான சட்டப்பிரிவு, சட்டவிரோத நடவடிக்கைகள் ச் சட்டம், 2019-ல் சேர்க்கப்பட்டுள்ளது.
மாநிலங்களவையில் கேள்வி ஒன்றுக்கு எழுத்து மூலம் பதிலளித்த மத்திய உள்துறை இணையமைச்சர் திரு.நித்யானந்த் ராய் இத்தகவலைத் தெரிவித்துள்ளார்.
பிரதமர் அலுவலகம்
பிரதமர் மோடிக்கு ஜமைக்கா பிரதமர் வாழ்த்து
ஜமைக்கா பிரதமர் திரு.ஆன்ட்ரு மைக்கேல் ஹோல்னஸ், பிரதமர் திரு.மோடியுடன் தொலைபேசியில் பேசி, அவருக்கும், தேர்தலில் அவரது கட்சி பெற்ற வரலாற்று வெற்றிக்கும் வாழ்த்துத் தெரிவித்தார்.
திரு.ஹோல்னசின் அன்பான வாழ்த்துகளுக்கும், முன்னதாக அவர் அனுப்பிய வாழ்த்துக் கடிதத்திற்கும் பிரதமர் திரு.மோடி நன்றி கூறினார். ஜமைக்கா மற்றும் ஒட்டு மொத்த கரிபிய பிராந்தியத்துடனான உறவுகளுக்கு இந்தியா அதிக முன்னுரிமை அளிப்பதாக பிரதமர் தெரிவித்தார். முன்னதாக இந்த ஆண்டு துவக்கத்தில், கரிகோம் வளர்ச்சி நிதியத்தில் சர்வதேச வளர்ச்சி பங்குதாரராக ஆவது என்ற இந்தியாவின் முடிவானது, அந்தப் பிராந்தியத்தில் ஆழமான பொருளாதார ஒத்துழைப்பிற்கான வலுவான விருப்பத்தின் காரணமாகத்தான் என்பதை பிரதமர் சுட்டிக் காட்டினார்.
ஜமைக்கா மற்றும் கரிபியனுடனான உறவுகளில் இந்தியா கவனம் செலுத்துவதை பிரதமர் திரு.ஹோல்னஸ் வரவேற்றார். பருவநிலை மாற்றம் தொடர்பான சவால்களை சமாளிப்பது உள்ளிட்ட இருதரப்பு நலன் சார்ந்த அனைத்துத் துறைகளிலும் பிரதமர் திரு.மோடியுடன் இணைந்து பணியாற்ற வேண்டும் என்ற தனது விருப்பத்தை அவர் மீண்டும் நினைவுபடுத்தினார்.
புவி அறிவியல் அமைச்சகம்
ஆகஸ்ட் 12 முதல் 15 வரை, வடமேற்கு இந்தியா மற்றும் நாட்டின் மத்தியப் பகுதிகளில் தீவிர மழைப் பொழிவு
புதுதில்லியில் உள்ள இந்திய வானிலை ஆராய்ச்சித் துறையின், தேசிய வானிலை கணிப்பு மையம் / பிராந்திய வானிலை ஆராய்ச்சி மையம் தெரிவித்துள்ளதாவது:
- வடமேற்கு வங்கக் கடலுக்கு மேலே, இம்மாதம் 13-ம் தேதியன்று குறைந்த காற்றழுத்த தாழ்வுப் பகுதி உருவாக்கக் கூடும், இது மேற்குக் கடற்கரையின் வடபகுதிகளிலும், வடக்கு வங்காள விரிகுடாவுக்கு மேலேயும் பருவ மழைப் பொழிவை, ஆகஸ்ட் 13 முதல் 15 வரை அதிகரிக்கச் செய்யும் என்று எதிர்பார்க்கப்படுகிறது.
- ஆகஸ்ட் 12-15 வரையிலான காலகட்டத்தில், மேற்கு இமாலயப் பிராந்தியம், பஞ்சாப், ஹரியானா, சண்டிகர், தில்லி, உத்தரப்பிரதேசம் உள்ளிட்ட வடமேற்கு இந்தியப் பகுதிகளில், கனமானது முதல் மிகக் கனமான மழை பெய்யும்.
- குஜராத் மாநிலம் மற்றும் கிழக்கு ராஜஸ்தானின் சில இடங்களில் மிகக் கனமழை பெய்யக் கூடும்.
-----
(Visitor Counter : 94
பெட்ரோலியம் மற்றம் இயற்கை எரிவாயு அமைச்சகம்
விடுதலையின் அமிர்தப் பெருவிழாவை கொண்டாடிய பெட்ரோலியம் மற்றும் இயற்கை எரிவாயு அமைச்சகம்
வடகிழக்கு இந்தியாவுக்கான உயிரி எரிபொருள் பார்வை குறித்த கருத்தரங்கு மற்றும் கண்காட்சியை இந்தியன் ஆயில் நிறுவனம் இன்று கவுகாத்தியில் நடத்தியது.
சுதந்திரத்தின் 75 ஆண்டுகளைக் கொண்டாடுவதற்கான மத்திய பெட்ரோலியம் மற்றும் இயற்கை எரிவாயு அமைச்சகத்தின் விடுதலையின் அமிர்தப் பெருவிழாவின் ஒரு பகுதியாக இந்த கருத்தரங்கு நடத்தப்பட்டது. மேலும், வடகிழக்கு இந்தியாவில் அபரிமிதமான ஆற்றலைக் கொண்ட ஒரு துறையான உயிரி எரிபொருளை மையமாகக் கொண்டு இது நடத்தப்பட்டது.
இந்தியன் ஆயில் நிறுவனம் மற்றும் பல்வேறு அரசுத் துறைகள் மற்றும் அமைப்புகளின் உயர் அதிகாரிகள் இந்த நிகழ்ச்சியில் கலந்து கொண்டனர்.
பல்வேறு உயிரி மூலங்களிலிருந்து எடுக்கப்படும் எத்தனால், அழுத்தமூட்டப்பட்ட உயிரி எரிவாயு, பயன்படுத்திய சமையல் எண்ணெய் மற்றும் உயிரி-ஹைட்ரஜன் ஆகியவற்றிலிருந்து பயோடீசல் போன்ற உயிரி எரிபொருட்களுக்கான சாத்தியம், தற்போதைய நிலை மற்றும் முன்னோக்கி செல்லும் வழிகளை கருத்தரங்கு ஆராய்ந்தது. இந்த நிகழ்வில் இந்துஸ்தான் பெட்ரோலியம் பாரத் பெட்ரோலியம் மற்றும் இதர நிறுவனங்களின் மூத்த அதிகாரிகளும் இதில் கலந்து கொண்டனர்.
உயிரி எரிபொருள் துறை உள்ளிட்டவற்றின் மகத்தான பயன்படுத்தப்படாத திறனைப் பற்றி பேச்சாளர்கள் ஆராய்ந்தனர். உள்ளூர் தீர்வுகளை ஆராய்ந்து, மூங்கில், பயன்படுத்தப்படாத நெல் வைக்கோல், கால்நடை வளர்ப்பு மற்றும் தோட்டங்களில் இருந்து உருவாகும் கழிவுகள் போன்ற பயன்படுத்தப்படாத வளங்களைப் பயன்படுத்த வேண்டிய அவசியம் உள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleseDetail.aspx?PRID=1818109
நுகர்வோர் நலன், உணவு மற்றும் பொது விநியோகம் அமைச்சகம்
உணவு மானியத்துக்கு இந்தாண்டு ரூ.1,25,217.62 கோடி வழங்கிஅரசு சாதனை: இந்த நிதியாண்டில் ரூ. 2,97,196.52 வழங்கப்படும்
உணவு மானியமாக மத்திய அரசு இந்தாண்டு ரூ.1,25,217.62 கோடி வழங்கியுள்ளது. இந்த நிதியாண்டில் ரூ. 2,97,196.52 வழங்கப்படவுள்ளது.
இதில் ரூ.1,16,653.96 கோடி பஞ்சாப் மாநில விவசாயிகளுக்கும், ரூ.24, 841.56 கோடி ஹரியானா விவசாயிகளுக்கும் வழங்கப்படும்.
குறைந்த பட்ச ஆதரவு விலையை, விவசாயிகளின் வங்கி கணக்கில் நேரடியாக செலுத்தும் முறை நாடு முழுவதும் ஏற்கனவே உள்ளது. இம்முறையை பஞ்சாப் மற்றும் ஹரியானாவில் 2015-16 ஆம் ஆண்டிலிருந்து செயல்படுத்த மத்திய அரசு முயற்சித்து வருகிறது.
மின்னணு முறையில் பணம் செலுத்தும் முறை ஹரியானா மற்றும் பஞ்சாப்பில் ஏற்கனவே உள்ளது.
நெல் கொள்முதலில் ஒரு பகுதி பணம் மின்னணு வழியாக விவசாயிகளின் வங்கி கணக்கில் நேரடியாக அனுப்பப்பட்டது.
பிரதமரின் கிசான் திட்டத்தில் மேற்கொண்டது போல், விவசாயிகளின் வங்கி கணக்கில் நேரடியாக பணம் செலுத்துவதில் மத்திய அரசு உறுதியாக உள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1699361(Visitor Counter : 175
ஆயுஷ்
திப்ருகரில் நடைபெற்ற யோகா திருவிழாவில் ஆயிரக்கணக்கானோர் பங்கேற்பு
சர்வதேச யோகா தினத்தையொட்டி அறிவிக்கப்பட்ட 75 நாட்கள் யோகா திருவிழாவின் ஒரு பகுதியாக, இன்று திப்ருகர் பல்கலைக்கழக மைதானத்தில் நடைபெற்ற நிகழ்ச்சியில் ஆயிரக்கணக்கானோர் கலந்து கொண்டனர்.
இந்நிகழ்ச்சியில் மத்திய துறைமுகங்கள், கப்பல், நீர்வழிகள் மற்றும் ஆயுஷ்துறை அமைச்சர் திரு.சர்பானந்தா சோனோவால், திரிபுரா முதலமைச்சர் டாக்டர் மாணிக் சாஹா, அருணாச்சலப் பிரதேசத்தின் துணை முதலமைச்சர் சௌனா மெயின் உள்ளிட்ட பல முக்கியப் பிரமுகர்கள் கலந்துகொண்டனர்.
விழாவில் பேசிய மத்திய அமைச்சர் திரு.சர்பானந்தா சோனோவால், “திப்ருகரின் அழகிய சூழலில் இந்த அற்புதமான ‘யோகா திருவிழாவை’ நடத்துவது மிகுந்த மகிழ்ச்சியையும். பெருமையையும் தருகிறது. உலக சுகாதார தினத்தன்று கொண்டாடப்படும் இந்த யோகா திருவிழா நிகழ்வில், திப்ருகரில் உள்ள யோகா மற்றும் இயற்கை மருத்துவ மருத்துவமனையில் மத்திய ஆயுஷ் அமைச்சகம் விரைவில் 100 படுக்கைகள் அமைக்க உள்ளது என்பதை அறிவிப்பதில் மகிழ்ச்சி அடைகிறேன். இது திப்ருகரை இந்தப் பகுதியின் சுகாதார மையமாக மேலும் மேம்படுத்தும். இந்த மையம் அசாம் மக்களுக்கு யோகா மற்றும் இயற்கை மருத்துவ சிகிச்சைகளை வழங்குவதன் மூலம் பிராந்தியத்தின் தேவைகளை பூர்த்தி செய்யும்” என்றார்.
மேலும், மொரார்ஜி தேசாய் நேஷனல் இன்ஸ்டிடியூட் ஆஃப் யோகா  மற்றும் திப்ருகர் பல்கலைக்கழகம் இடையே ஒரு புரிந்துணர்வு ஒப்பந்தம் கையெழுத்தானது.
இவ்விழாவில் திரிபுரா முதலமைச்சர் டாக்டர் மாணிக் சாஹா, “இந்தியப் பாரம்பரியத்தின் மிகப்பெரிய வரங்களில் ஒன்றான யோகாவைச் செய்ய நாம் அனைவரும் இன்று இந்த அழகான காலையில் இணைந்திருப்பது ஒரு சிறந்த தருணம்” என்றார். அருணாச்சலப் பிரதேசத்தின் துணை முதலமைச்சர் சவுனா மெய்ன் பேசுகையில், “இந்தியாவின் செழுமையான பாரம்பரியத்தின் அற்புதமான பரிசு யோகா. இன்று நான் இந்த நிகழ்வில் பங்கேற்பதில் நான் மகிழ்ச்சியடைகிறேன்” என்று கூறினார்.
இவ்விழாவில் பல முக்கிய பிரமுகர்களோடு, ஆயிரக்கணக்கான இந்திய மாணவர்களும், தான்சானியா, உகாண்டா, கென்யா, டோகோ, நேபாளம், நைஜீரியா, லெசோதோ, போட்ஸ்வானா, எகிப்து, நமீபியா மற்றும் கொரியா ஆகிய நாடுகளைச் சேர்ந்த மாணவர்களும், யோகா ஆர்வலர்களும் கலந்துகொண்டனர்.
----

VJ/CR/KPG
(Visitor Counter : 64
மத்திய அமைச்சரவை
ஜம்மு & காஷ்மீரில் உள்ள கிராமப்புற ஏழைக் குடும்பத்தினர் உற்சாகம்
தீன்தயாள் அந்தியோதயா யோஜனா – தேசிய ஊரக வாழ்வாதார இயக்கத்தை செயல்படுத்த ஜம்மு & காஷ்மீருக்கான சிறப்புத் தொகுப்பு நீட்டிப்பு
தீன்தயாள் அந்தியோதயா யோஜனா – தேசிய ஊரக வாழ்வாதார இயக்கத்தை வறுமைக் கோட்டுடன் இணைக்காமல் செயல்படுத்த ஜம்மு & காஷ்மீருக்கு நிதி ஒதுக்க மத்திய அமைச்சரவை ஒப்புதல்
பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், ஜம்மு & காஷ்மீரில் தீன்தயாள் அந்தியோதயா யோஜனா – தேசிய ஊரக வாழ்வாதார இயக்கத்தின் சிறப்புத் தொகுப்பை செயல்படுத்துவதற்கான கால வரம்பை, மேலும் ஓராண்டுக்கு 2018-19 வரை செயல்படுத்த ஒப்புதல் அளிக்கப்பட்டது.
தீன்தயாள் அந்தியோதயா யோஜனா – தேசிய ஊரக வாழ்வாதார இயக்கத்தின் சிறப்புத் தொகுப்பை, வறுமைக் கோட்டுடன் இணைக்காமல் செயல்படுத்துவதற்கான நிதியை தேவையின் அடிப்படையில் ஒதுக்கீடு செய்யவும் மத்திய அமைச்சரவை அனுமதி அளித்துள்ளது. ஏற்கனவே ஒப்புதல் அளிக்கப்பட்ட ரூ.755.32 கோடி நிதியை இம்மாநிலத்தில் உள்ள மூன்றில் இரண்டு பங்கு ஏழைக் குடும்பத்தினரை சென்றடைவதற்கான கால அவகாசம் தான் நீட்டிக்கப்பட்டுள்ளது என்பதால் கூடுதல் நிதிச்சுமை ஏதும் ஏற்படவில்லை. 2018-19 ஆம் ஆண்டில் இத்திட்டத்திற்காக ரூ.143.604 கோடி தேவைப்படும்.
விளைவுகள்:
- இம் மாநிலத்தில் உள்ள கிராமப்புற ஏழைக் குடும்பத்தினர் குறிப்பிட்ட கால வரையறைக்குள்  பயனடைய இத்திட்டம் உதவும்.
- 2011 சமூக பொருளாதார சாதி வாரி கணக்கெடுப்பில் இடம் பெற்றுள்ள பிரிவினரில், தானாக சேர்க்கப்படும் பிரிவின் கீழ் மக்கள் சேர்க்கப்படுவதை உறுதி செய்யும்.
- ஜம்மு & காஷ்மீரில் உள்ள அனைத்து வட்டங்களிலும் தீன்தயாள் அந்தியோதயா யோஜனா – தேசிய ஊரக வாழ்வாதார இயக்கம் செயல்படுத்தப்படுவதையும், சமுதாய இணைப்பு, சமுதாய மேம்பாடு, வாழ்வாதார மேம்பாட்டை உறுதி செய்வதன் மூலம், இம் மாநிலத்தில் வறுமை ஒழிப்புக்கு வகை செய்யப்படும்.
பின்னணி:
ஜம்மு & காஷ்மீரில் நிலவும் அசாதாரண சூழல் மற்றும் தவிர்க்க முடியாத காரணங்களால், 2013 மே மாதத்தில் ஒப்புதல் அளிக்கப்பட்ட சிறப்புத் தொகுப்பை முழுமையாக செயல்படுத்த முடியவில்லை. தீன்தயாள் அந்தியோதயா யோஜனா – தேசிய ஊரக வாழ்வாதார இயக்கத்தை வறுமைக் கோட்டுடன் இணைக்காமல் செயல்படுத்துவதற்கு தொடர்ந்து நிதியுதவி அளிப்பதுடன், ஏற்கனவே ஒப்புதல் அளிக்கப்பட்ட சிறப்புத் தொகுப்பை நீட்டிப்பது பற்றி பரிசீலிக்குமாறு, தற்போது மாநில அரசு மத்திய அரசை கேட்டுக் கொண்டுள்ளது. எனவே, அமைச்சரவை அளித்துள்ள இந்த ஒப்புதல், ஜம்மு & காஷ்மீரின் கிராமப்புறங்களில் உள்ள ஏழைக் குடும்பத்தினருக்கு ஊக்கமளிப்பதாக அமையும்.
(Visitor Counter : 84
சுகாதாரம் மற்றும் குடும்ப நலத்துறை அமைச்சகம்
மாநிலங்களிடம் சுமார் 1.65 கோடி தடுப்பூசி டோஸ்கள் கையிருப்பு
கொவிட்-19 பெருந்தொற்றைக் கட்டுப்படுத்தும் முயற்சியில், மத்திய அரசு இதுவரை, 24 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது. இன்று காலை 8 மணி வரையிலான தரவுகளின் அடிப்படையில், மொத்தம் 22,65,08,508 டோஸ் தடுப்பூசி  பயன்படுத்தப்பட்டுள்ளது.
சுமார் 1.65 கோடி  கொவிட் தடுப்பூசி டோஸ்கள், மாநிலங்கள் மற்றும் யூனியன் பிரதேசங்களின் கையிருப்பில் உள்ளன.
ஒவ்வொரு மாதமும் மத்திய மருந்துகள் ஆய்வகம் அனுமதி அளித்த மொத்த தடுப்பூசிகளில் 50 சதவீதத்தை இந்திய அரசு கொள்முதல் செய்து, மாநில அரசுகளுக்கு இலவசமாக வழங்குவது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1724628
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 203.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 203.53 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 3.25 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1862180
சிறப்பு சேவைகள் மற்றும் கட்டுரைகள்
பாரத ஸ்டேட் வங்கியின் காஞ்சிபுரம் கிளை மூலம் நாணயம் மற்றும் பணநோட்டுப் பரிமாற்ற விழாவுக்கு இந்திய ரிசர்வ் வங்கி ஏற்பாடு செய்திருந்தது
ஜி20 மக்கள் பங்கேற்பு நிகழ்வின் ஒரு பகுதியாக பாரத ஸ்டேட் வங்கியின் காஞ்சிபுரம் கிளையில் நாணயம் மற்றும் பணநோட்டுப் பரிமாற்ற விழா இந்திய ரிசர்வ் வங்கியால் நடத்தப்பட்டது.
2023 ஜூன் 12 அன்று நடைபெற்ற இந்த விழாவை ரிசர்வ் வங்கியின் உதவிப் பொது மேலாளர் திரு ஸ்ரீகுமார் தொடங்கிவைத்தார். இந்திய ரிசர்வ் வங்கியின் தூய்மையான பணநோட்டு அமலாக்க குறிக்கோளின் படி நடத்தப்பட்ட இந்த நிகழ்வில் பல்வேறு மதிப்பில் உள்ள நாணயங்கள் பொதுமக்களுக்கு கிடைக்க வகைசெய்யப்பட்டது.
இந்த விழாவின் போது அழுக்கேறிய மற்றும் கிழிந்த பணநோட்டுகள் வங்கிக்கிளை மூலம் மாற்றி வழங்கப்பட்டன. ஜி20 வணிக நடைமுறை பற்றி பரவலான பிரச்சாரத்தை மேற்கொள்ளும் வகையில் பொதுமக்களுக்கு தொப்பிகளும் டி-சர்ட்களும் விநியோகிக்கப்பட்டன.
சுகாதாரம் மற்றும் குடும்ப நலத்துறை அமைச்சகம்
மாநிலங்களுக்கும், யூனியன் பிரதேசங்களுக்கும் 78.02 கோடி தடுப்பூசிகள் விநியோகம்
நாடு தழுவிய தடுப்பூசித் திட்டத்தின் ஒரு பகுதியாக, இந்திய அரசு, செப்டம்பர் 18-ஆம் தேதி வரை, 78.02 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது. மேலும் 33 லட்சம் டோஸ் தடுப்பூசிகளை  வழங்கத் திட்டமிடப்பட்டுள்ளது.
சுமார் 6.02 கோடி  கொவிட் தடுப்பூசி டோஸ்கள், மாநிலங்கள், யூனியன் பிரதேசங்கள் மற்றும் தனியார் மருத்துவமனைகள் வசம் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1756003
பிரதமர் அலுவலகம்
2566-வது புத்த பூர்ணிமா விழாவில் பங்கேற்ற பிரதமர் நரேந்திர மோடியின் உரை
நமோ புத்யாய..!
நேபாள பிரதமர் ஷேர் பகதூர் தூபா அவர்களே, மதிப்புக்குரிய திருமதி அர்சு தூபா அவர்களே, ஜி, நிகழ்ச்சிக்கு வந்துள்ள நேபாள அமைச்சர்களே, புத்த துறவிகளே, பிற நாடுகளிலிருந்து வந்துள்ள விருந்தினர்களே.. மற்றும் சகோதர சகோதரிகளே..
உங்கள் அனைவருக்கும் புத்த பூர்ணிமா வாழ்த்துகளைத் தெரிவித்துக் கொள்கிறேன்.
லும்பினியில் புத்தர் பிறந்த இடமான மாயாவதி கோயிலுக்கு சென்று வந்தது என் வாழ்வில் மறக்க முடியாத நாள். அங்கு சென்றபோது புத்தரின் சக்தியையும், அமைதியான உணர்வும் எனக்கு ஏற்பட்டது. 2014-ம் ஆண்டு என்னால் வழங்கப்பட்ட மகாபோதி மரம் தற்போது நன்றாக வளர்ந்திருப்பதை கண்டு நான் மகிழ்ச்சியடைகிறேன்.
நண்பர்களே..
நேபாளம் என்றால் உலகின் உயர்ந்த மலை சிகரங்களும், பல்வேறு சிறப்பு வாய்ந்த புண்ணிய தலங்களும், நமக்கு நினைவுக்கு வரும்.
நண்பர்களே..
உலகில் அசாதாரணமான சூழல்கள் நிலவினாலும் இரு நாடுகளிடையே நல்லுறவு தொடர்ந்து வருவது மிகவும் மகிழ்ச்சியளிக்கிறது.
சகோதர, சகோதரிகளே..
புத்தரின் சிந்தனைகள் வெறும் தத்துவங்களை மட்டும் கொண்டதாக இல்லால், மாறாக மனித சமூகம் குறிந்து நாம் அறிந்து கொள்வதற்கான அடிப்படைகளை கொண்டதாக உள்ளது.
நண்பர்களே..
குஜராத் மாநிலத்தில் நான் பிறந்த வத்நகர், பல ஆண்டுகளுக்கு முன் புத்த துறவிகள் ஏராளமானோர் தங்கியிருந்த புண்ணிய இடமாக விளங்கியது. இந்தியாவின் சாரநாத் அருகிலுள்ள காசி, புத்தகயா மற்றும் குஷிநகரும், நேபாளத்தின் லும்பினியும் இரு நாடுகளிடையேயான பரஸ்பர கலாச்சார தொடர்பை மேலு்ம் வலுப்படுத்துகின்றன.
நண்பர்களே..
நேபாளம், இந்தியா இரு நாடுகளுக்கிடையோ நீண்ட காலமாக உள்ள நல்லுறவு இமயமலையை போல் பலமாக உள்ளது. நேபாளம், இந்தியா இடையே தொழில்நுட்பம், அறிவியல், கட்டமைப்பு வசதிகளை மேம்படுத்துவது உள்ளிட்ட விஷயங்களில் உள்ள நல்லுறவானது மிகவும் திருப்திகரமாக இருக்கிறது.
உங்கள் அனைவருக்கும் மீண்டும் ஒருமுறை புத்த பூர்ணிமா வாழ்த்துகளைத் தெரிவித்துக் கொள்கிறேன்.
-------
(
புவி அறிவியல் அமைச்சகம்
‘கஜா’ புயல் தொடர்பாக தமிழ்நாடு & புதுச்சேரி கடலோரப் பகுதிகளுக்கான எச்சரிக்கை
வங்கக் கடலின் கிழக்கு-வடகிழக்குப் பகுதியில் தற்போது மையம் கொண்டுள்ள ‘கஜா’ புயல் மணிக்கு 12 கி.மீ. வேகத்தில் மேற்கு-தென்மேற்குப் பகுதியை நோக்கி நகர்ந்து, அடுத்த 24 மணி நேரத்தில் மோசமான புயல் காற்றாக தீவிரமடைய உள்ளது. அதே திசையில் நகர்ந்து அது படிப்படியாக வலுவிழந்து நவம்பர் 15 அன்று மதியம் கடலூருக்கும் பாம்பனுக்கும் இடையே கரையைக் கடக்கும்.
மழை எச்சரிக்கை:
நவம்பர் 14 அன்று மாலையில் இருந்து தமிழ்நாட்டின் வடக்குக் கடற்கரையோர, அவற்றை ஒட்டிய தெற்குக் கடற்கரையோர மாவட்டங்களில் மழையும், சில இடங்களில் கடும் மழையும் பெய்யக் கூடும்.
நவம்பர் 15 அன்று தமிழ்நாட்டின் பெரும்பாலான இடங்களில் வலுவாகவும், மிக வலுவாகவும் மழை பெய்யக் கூடும். கடலூர், நாகப்பட்டினம், திருவாரூர், தஞ்சாவூர், புதுக்கோட்டை, தூத்துக்குடி மற்றும் ராமநாதபுரம் மாவட்டங்களில் அபரிமிதமான மழைப்பொழிவு  இருக்கக் கூடும்.
நவம்பர் 16 அன்று தமிழ்நாட்டின் பெரும்பாலான இடங்களில் மழையும், சில இடங்களில் பலத்த மழையும், தமிழ்நாட்டின் உட்பகுதிகளில் சில இடங்களில் மிகவும் பலத்த மழையும் இருக்கும் எனவும் எதிர்பார்க்கப்படுகிறது.
காற்று எச்சரிக்கை:
வடக்கு தமிழ்நாடு மற்றும் புதுச்சேரி பகுதிகள், அருகில் உள்ள ஆந்திரப் பிரதேச கடற்கரையோரப் பகுதிகளில் நவம்பர் 14-ம்தேதி காலையிலிருந்தே மணிக்கு 45 முதல் 55 கி.மீ. வரையிலான வேகத்தில் தொடங்கும் புயற்காற்று படிப்படியாக அதிகரித்து நவம்பர் 15 காலையில் தமிழ்நாடு மற்றும் புதுச்சேரி கடற்கரையோரப் பகுதிகளில் மணிக்கு 100 கி.மீ. வேகமுள்ள சுழல் காற்றாக உருமாறும்.
14-ம் தேதி காலையிலிருந்தே தமிழ்நாடு-தெற்கு ஆந்திரப் பிரதேச கடற்கரைப் பகுதிகளின் நிலை மிகக் கடுமையானதாக இருக்கும். 15-ம் தேதியன்று காலையில் தமிழ்நாடு மற்றும் புதுச்சேரி கடற்கரையோரப் பகுதிகள் கடுமையான நிலையை எதிர்நோக்கும்.
சேத முன்னறிவிப்பு:
தமிழ்நாட்டின் கடலூர், நாகப்பட்டினம், திருவாரூர், தஞ்சாவூர், புதுக்கோட்டை, ராமநாதபுரம் மாவட்டங்கள் மற்றும் புதுச்சேரியின் காரைக்கால் மாவட்டம் ஆகியவை கடுமையான சேதங்களை எதிர்நோக்கக் கூடும்.
இப்பகுதிகளில் கூரைகள், மின்சார- தகவல்-தொடர்புகள், சாலைகள் ஆகியவை சேதமடைவதோடு, மரங்களுக்கும் நெல், வாழை, பப்பாளி, தோட்டங்கள் போன்றவை கடும் சேதமடையக் கூடும். கரையோரத்தில் உள்ள தாழ்வுப் பகுதிகளில் கடல் நீர் உட்புகும் அபாயமும் உண்டு.
முன் எச்சரிக்கை நடவடிக்கைகள்:
நவம்பர் 15 வரை தமிழ்நாடு, புதுச்சேரி, அருகிலுள்ள தென் ஆந்திரக் கடற்கரை பகுதிகளுக்கு அருகே அனைத்து வகையான மீன்பிடித்தல் நடவடிக்கைகளும் முற்றிலுமாக நிறுத்தப்பட வேண்டும்.
மீனவர்கள் நவம்பர் 13லிருந்து வங்க விரிகுடாக் கடலின் தென் மத்தியப் பகுதிகள் மற்றும் மத்தியப் பகுதிகளிலும், நவம்பர் 15 வரை வங்க விரிகுடாக் கடலின் தென்மேற்கு, அதனருகில் உள்ள மேற்குமத்தியக் கடலிலும் மீன் பிடிக்கச் செல்லவேண்டாம் எனவும்,
தற்போது ஆழ்கடல் பகுதிகளில் மீன்பிடித்துக் கொண்டிருக்கும் மீனவர்கள் உடனடியாக கரைக்குத் திரும்பி வரவேண்டும் என்றும்,
கடலோரப் பகுதிகளில் வசிப்போர் உடனடியாக பாதுகாப்பான இடங்களுக்கு இடம்பெயர்ந்து செல்லுமாறும், இப்புயலின் பாதிப்பிற்கு ஆளாகவிருக்கும் இதர பகுதிகளைச் சேர்ந்தவர்கள் வெளியில் நடமாடாமல் வீட்டிலேயே இருக்குமாறும் அறிவுறுத்தப்படுகிறார்கள்.
விகீ/விபிக
(Visitor Counter : 136
நிதி அமைச்சகம்
2018 ஏப்ரலில் யுஏபிஏ ஒப்பந்தம் மூலம் 200-வது ஒப்பந்தத்தில் கையெழுத்திட்டு மத்திய நேரடி வரிவாரியம் மற்றொரு சாதனை
2018 ஏப்ரல் மாதம் தன்னிச்சையான முன்கூட்டிய விலை ஒப்பந்தத்தில் மத்திய நேரடி வரிகள் வாரியம் கையெழுத்திட்டுள்ளது. இந்த ஒப்பந்தத்தில் கையெழுத்திட்டதன் மூலம், மத்திய நேரடி வரிகள் வாரியம் 200 ஒப்பந்தங்களில் கையெழுத்திட்ட வரலாற்றுச் சாதனையை நிகழ்த்தியுள்ளது. 20 இருதரப்பு முன்கூட்டிய விலை ஒப்பந்தம் உட்பட மத்திய நேரடி வரிகள் வாரியம் செய்து கொண்டுள்ள ஒப்பந்தத்தின் எண்ணிக்கை 220 ஆக உயர்ந்துள்ளது. ஏப்ரலில் செய்து கொண்டுள்ள இந்த யுஏபிஏ ஒப்பந்தம் நடப்பு நிதியாண்டில் முதலாவது ஒப்பந்தம் என்பது குறிப்பிடத்தக்கது.
தற்போதைய இந்த ஒப்பந்தம் ஆதரவுச் சேவைகளைப் பயன்படுத்திக் கொள்ள வகை செய்கிறது.
எதிர்ப்பு இல்லாத வரி பரிபாலனத்தை மேம்படுத்தும் அரசின் தீர்மானத்தை இத்தகைய ஒப்பந்தத் திட்டங்கள் வலுப்படுத்துகின்றன. சிக்கலான, விலை மாற்ற விவகாரங்களை நியாயமாகவும். வெளிப்படைத்தன்மையுடனும் சமாளிக்க வகை செய்யும் இந்தியாவின் இந்த ஒப்பந்தத் திட்டம் தேசிய அளவிலும், சர்வதேச அளவிலும் பாராட்டப்பட்டுள்ளது.
(Visitor Counter : 115
மனித வள மேம்பாட்டு அமைச்சகம்
பெருந்தொற்றின் போது தரமான கல்வியை தொடர்ந்து கிடைக்க செய்ய ஜி20 கல்வி அமைச்சர்கள் உறுதி
ஜி20 கல்வி அமைச்சர்கள் கூட்டத்தில் மத்திய கல்வி இணை அமைச்சர் திரு சஞ்சய் தோத்ரே 2021 ஜூன் 22 அன்று பங்கேற்றார். கலப்பு முறையில் நடைபெற்ற இக்கூட்டத்திற்கு இத்தாலி ஏற்பாடு செய்திருந்தது.
கல்வி, ஏழ்மை மற்றும் சமமின்மையை, குறிப்பாக கொவிட்-19 பெருந்தொற்று காலத்தில் எவ்வாறு எதிர்த்து போராடுவது என்பது குறித்த தங்களது கருத்துகளை அமைச்சர்கள் பகிர்ந்து கொண்டனர். பெருந்தொற்றின் போது தரமான கல்வியை தொடர்ந்து கிடைக்க செய்ய மேற்கொள்ளப்பட்ட புதுமையான நடவடிக்கைகளை பகிரவும் அமைச்சர்கள் முடிவெடுத்தனர்.
இந்தியாவை பிரதிநிதித்துவப்படுத்திய திரு சஞ்சய் தோத்ரே, கல்வி, ஏழ்மை, சமமின்மை மற்றும் பள்ளி இடைநிற்றல் ஆகியவற்றை போக்குவதற்கு நாடு உறுதி பூண்டுள்ளதாக தெரிவித்தார்.
பெருந்தொற்றின் போது கல்வி தடங்கல் இல்லாமல் தொடர்வதை உறுதி செய்வது குறித்து பேசிய அவர், கலப்பு கல்வியை இந்தியா மும்முரமாக ஊக்குவித்ததாக கூறினார். திக்ஷா, ஸ்வயம் போன்ற மின்னணு-கற்றல் தளங்களில் பாடங்கள் பதிவேற்றப்பட்டதாகவும், இவற்றை யாரும், எங்கிருந்தும், எப்போதும் இலவசமாக பெற முடியும் என்றும் அவர் தெரிவித்தார்.
மனோதர்பன் போன்ற ஆலோசனை நிகழ்ச்சிகள் மூலம் மாணவர்களின் உளவியல் சிக்கல்களை எதிர்கொள்ள அரசு சிறப்பு கவனம் செலுத்தியதாக அவர் விளக்கினார். கூட்டத்தின் இறுதியில் பிரகடனம் ஒன்றை அமைச்சர்கள் நிறைவேற்றினர்.
கல்வி அமைச்சர்கள் மற்றும் தொழிலாளர் & வேலைவாய்ப்பு அமைச்சர்களின் கூட்டு கூட்டமும் பின்னர் நடைபெற்றது. கல்வி அமைச்சகம் சார்பில் திரு சஞ்சய் தோத்ரேவும், தொழிலாளர் & வேலைவாய்ப்பு அமைச்சகத்தின் சார்பில் இணை அமைச்சர்  திரு சந்தோஷ் கங்க்வாரும் கலந்து கொண்டனர். கூட்டத்தின் இறுதியில் பிரகடனம் ஒன்றை அமைச்சர்கள் நிறைவேற்றினர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1729758